Corneliu Ciontu

Corneliu Ciontu (, București) este un politician român. A fost deputat din anul 1996 până în 2008.

Copilăria și tinerețea 

Corneliu Ciontu este fiul lui Constantin și Matilda Ciontu. La trei ani își pierde tatăl, iar la patru ani rămâne orfan de ambii părinți. Trăiește apoi prin orfelinatele din Mogoșoaia, Arad, Sinaia și Bușteni, unde urmează și gimnaziul. Este trimis la școala profesională de Petrol Chimie din Câmpina. Termină liceul “Matei Basarab” din București, la seral, după care este admis la Facultatea de Filosofie „Ștefan Gheorghiu” (cursuri de zi), urmând a fi licențiat în sociologie.

Familia 

Corneliu Ciontu este căsătorit, are trei copii și doi nepoți.

Activitate 

 Din 1967 devine activist UTC.
 Din 1973 până în 1989 este activist PCR la sectorul 4, Comitetul Municipiului București și sectorul 5. Corneliu Ciontu nu și-a ascuns niciodată activitatea desfășurată în cadrul PCR.
 Din 1991 devine membru fondator al Partidului România Mare.
 În perioada 1992-1996 este consilier local la Primăria sectorului 5.
 În anul 1996 este ales deputat în circumscripția electorală nr. 41.
 Între 1996-1997 este chestorul Camerei Deputaților.
 1997-2000 secretar al Camerei Deputaților.
 Între anii 2000-2005 este vicepreședinte al Camerei Deputaților.
 2005: este exclus din PRM 
 2006: prim-vicepreședinte PNGCD 
 2007-2015: membru al Partidului Conservator 
 2015: membru fondator al Frontului Identității și Demnității Naționale

În activitatea sa, Corneliu Ciontu a participat la unele proiecte de dezvoltare urbanistică, printre care metroul București, amenajarea râului Dâmbovița și a parcului Izvor.

Iubitor al sportului alb, s-a implicat în construirea a 5 terenuri de tenis în locul unei gropi de gunoi din zona Vicina (Rahova). De asemenea a inițiat și a finalizat modernizarea a 3 săli de sport din cadrul școlilor generale 280, 150 și 128.

În PRM a ocupat funcțiile de secretar, vicepreședinte, prim vicepreședinte și președinte. Văzut ca un politician moderat și echilibrat este ales, în 2005, președintele PRM. Încercarea de modernizare și moderare a PRM a fost blocată de Corneliu Vadim Tudor printr-un conflict public cu președintele în exercițiu Corneliu Ciontu. Reîntoarcerea PRM la discursul extremist al lui Corneliu Vadim Tudor a fost inaceptabilă pentru Corneliu Ciontu, fiind astfel nevoit să părăsească Partidul România Mare. Împreună cu Corneliu Ciontu au plecat 14 deputați, zeci de consilieri locali și aproximativ 4000 de membri de partid.

În 2005 Corneliu Ciontu inițiază procedurile de înființare a unui nou partid politic, pe nume Partidul Popular sub sloganul “România renaște prin ofensiva bunului simț”. Deși supus unui număr mare de tergiversări și presiuni politice în decembrie 2005 Partidul Popular primește hotărârea judecătorească de înființare. În 2006, la aproape un an de la inițierea procedurilor de înființare, Partidul Popular este blocat să funcționeze prin recursul formulat de PRM și alte câteva partide neparlamentare. Corneliu Ciontu a considerat blocarea accesului Partidului Popular la scena politică ca un abuz și o amenințare adusă democrației românești. În 2006 Corneliu Ciontu devine prim vicepreședinte al PNG. Diferendurile de opinie și viziune politică îl obligă să se retragă din PNG înscriindu-se în 2007 în Partidul Conservator. Din 2007 până în 2015, Corneliu Ciontu deține funcția de vicepreședinte al Partidului Conservator.

Distincții 
 Steaua României în grad de Cavaler

Referințe

Legături externe 
  http://www.ciontu.ro 
  http://www.pp.ro/corneliu_ciontu.jpg
Interviuri
 Corneliu Ciontu: "Suntem deschiși la compromisuri cu UDMR", 14 martie 2005, Gabriela Antoniu, Jurnalul Național

Nașteri în 1941
Nașteri pe 15 noiembrie
Bucureșteni
Comuniști români
Deputați români 1996-2000
Deputați români 2000-2004
Deputați români 2004-2008
Membri ai Partidului România Mare
Politicieni români din secolul al XXI-lea
Politicieni români din secolul al XX-lea
Politicieni români excluși din Partidul România Mare
Membri ai Partidului Comunist Român
Politicieni români în viață